# **DECIZIA ETAPEI DE ÎNCADRARE**

## Nr. număr din zz.ll.aaaa

**(PROIECT)**

Ca urmare a solicitării de emitere a acordului de mediu adresate de **AGROFRUITS SIL SRL**, cu sediul în Str. STADION, Nr. 26, Şimleu Silvaniei , Judetul Sălaj, , înregistrată la APM Salaj cu nr. 6643/23.11.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
1. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.12.2018, că proiectul: **înființare plantație pomicolă și construire unitate de depozitare și procesare fructe*,*** propus a fi amplasat în jud. Sălaj, com. Măeriște, loc. Giurtelecu Șimleului, F.N., **nu se supune** **evaluării impactului asupra mediului şi nu se supune evaluării adecvate**.

 Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit. c) – proiecte de gospodărire a apelor pentru agricultură, inclusiv proiecte de irigații și desecări și pct. 10, lit b) – proiecte de dezvoltare urbană, inclusiv construcția centrelor comerciale și a parcărilor auto;

 b) Caracteristicile proiectului:

b1) mărimea proiectului:

Prin proiect se propun urmatoarele obiective:

* ***Înființarea unei plantații de pomi fructiferi*** în suprafață de 12,83 ha (*Parcela 1* - 93110 mp, intravilan/extravilan și *Parcela 2*- 35210 mp, extravilan) de măr, păr, cais, piersic și prun în sistem ecologic superintensiv și intensiv cu sistem de fertirigare.
	+ ***Instalarea unui sistem de susținere și protecție antigrindină***

Sistem plasă antigrindină și susținere 0,6655 ha măr superintensiv, 2.6690 ha măr intensiv, 0.9628 ha păr intensiv, 0.5188 ha prun intensiv - în total 4.817 ha.

* ***Sistem de irigare si fertilizare***

Sistemul de fertirigare preconizat este de irigare localizată, prin picurare la pomi pentru o mai mare eficiență și economie de apă și combustibil.

Irigarea localizată se va realiza pe suprafața totală de 11.49 ha.

* ***Achizitie utilaje agricole pentru lucrările agricole din plantație***

|  |  |  |
| --- | --- | --- |
| **Nr. crt.** | **Denumire/Tip utilaj/echipament** | **Număr bucăţi propuse a fi achiziționate prin proiect** |
| 1 | Tractor | 1 |
| 2 | Grapa rotativa | 1 |
| 3 | Plug | 1 |
| 4 | Atomizor | 1 |
| 5 | Tocatoare | 1 |
| 6 | Remorca  | 1 |
| 7 | Freza independenta cu palpator | 1 |
| 8 | Rezervor 150 mc | 3 |

* ***Achiziție linie procesare fructe pentru obținere suc - cca 800l/h***

|  |  |  |
| --- | --- | --- |
| **Nr. crt.** | **Denumire/Tip utilaj/echipament** | **Număr bucăţi propuse a fi achiziționate prin proiect** |
| 1 | Vana de spalare cu perii | 1 |
| 2 | Presa cu banda | 1 |
| 3 | Cuva colectare suc cu senzori nivel si pompa transfer | 1 |
| 4 | Tanc de stocare cu omogenizator | 1 |
| 5 | Pasteurizator | 1 |
| 6 | Statie imbuteliere | 1 |

* ***Achizitie linie pentru preparare dulceață – gemuri***
* ***Achizitie linie uscare fructe si ambalare***
* ***Comercializarea produselor finite prin magazinul propriu:***
* Dotarea magazinului cu mobilier
* Achiziție autospecială transport – comercializare
* ***Construcții pentru depozitare, procesare și magazin propriu:***

**Ob.01. Hala de procesare**

Construcția va avea în plan forma dreptunghiulară, regimul de înălțime parter și suprafața construită 258.41 mp. Structura clădirii va fi de tip hală metalică.

**Ob. O2. Depozit fructe si sopron utilaje**

Constructia va avea în plan forma dreptunghiulară, regimul de înălțime parter, suprafata construită 365.97 mp. Structura clădirii va fi de tip hală metalică.

Depozitul de fructe va fi delimitat de șopronul de utilaje printr-un perete despărțitor din zidărie de caramidă rigidizată cu sâmburi și centuri din beton armat.

**Ob. O3. Depozit fructe**

Constructia va avea în plan forma dreptunghiulară regimul de înălțime demisol parțial, suprafata construită 190.75 mp. Structura clădirii va fi din beton armat, respectiv elevații din beton pe contur și stâlpi și grinzi de susținere din beton armat pe zona centrală.

**Ob. O4. Magazin prezentare**

Constructia va avea în plan forma dreptunghiulară, regimul de înălțime parter, suprafața construită 30.24 mp. Structura clădirii va fi din stâlpi europrofile.

**OB.05. Platforme carosabile**

Amplasamentul se va amenaja prin realizarea unei platforme carosabile care să faciliteze accesul carosabil și pietonal în incintă, circulația pe amplasament și necesarul de spații de parcare. Platforma va avea o suprafață de 957.85 sau 845. 37 mp.

Principalele utilaje de dotare ale construcţiilor (centrale termice, hidrofoare, etc.):

Cazan combustibil solid buc. 1

Acumulator de energie buc. 1

Boiler apă caldă menajeră buc. 1

Hidrofor complet echipat buc. 1

b2) cumularea cu alte proiecte: nu este cazul.

b3) utilizarea resurselor naturale:

- alimentarea cu apa în scop potabil, menajer și tehnologic de la procesarea fructelor se va realiza din fântână existentă cu Dn = 1000 mm și H = 6 m;

- pentru irigarea plantației se va asigura apa acumulată din precipitații, colectată printr-un sistem de drenaj orizontal realizat din tuburi, iar apoi apa va ajunge gravitațional într-un bazin de pământ impermeabilizat cu V = 500 mc, de unde va fi distribuită prin pomare la rezervoarele din plantațiile pomicole. Pe parcela 1 vor fi două rezervoare fiecare cu V = 150 mc, iar pe parcela 2 un rezervor cu V = 150 mc. De la rezervoare apa va distribuită prin picurare la pomi;

- energia electrică: branșament din rețeaua de distribuție a energiei electrice din zonă;

- energia termică: centrală termică cu funcționare pe combustibil solid, pentru prepararea agentului termic necesar realizării încălzirii și apei calde menajere.

b4) evacuarea apelor uzate:

Apa uzată menajeră și tehnologică de la procesarea fructelor va fi evacuată într-un bazin etanș vidanjabil cu V = 10 mc.

b5) producţia de deşeuri: conform Legii nr. 211/2011 (r1), privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

- lucrări necesare organizării de şantier: pe perioada execuției proiectului se vor face amenajări provizorii pentru organizarea de șantier prin executarea unor lucrări pregătitoare şi asigurarea mijloacelor materiale şi umane.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 5 din 23.03.2018 emis de Primăria Comunei Măeriște, terenul pentru construcție se află în intravilanul localității este Giurtelecu Șimleului, com. Măeriște și se află în proprietatea solicitantului.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor Ord. nr. 119/2004, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
9. Conform prevederilor Ord. nr. 1798/2007 – pentru aprobarea Procedurii de emitere a autorizaţiei de mediu, cu modificările ulterioare, titularul are obligația ca la finalizarea investiției și la punerea în funcțiune a obiectivului să solicite și să obțină autorizația de mediu.

La şedinţa CAT din data de 10.12.2018 au fost solicitate următoarele acte/avize:

- aviz ANIF, depunere dosar la DSVSA pentru unitatea de procesare pentru obținere aviz de principiu, notificare DSP.

 Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula